CELEX: 62018CA0224
Language: hu
Date: 2019-05-02 00:00:00
Title: C-224/18. sz. ügy: A Bíróság (hetedik tanács) 2019. május 2-i ítélete (a Naczelny Sąd Administracyjny [Lengyelország] előzetes döntéshozatal iránti kérelme) — Budimex S. A. kontra Minister Finansów (Előzetes döntéshozatal — A hozzáadottérték-adó (héa) közös rendszere — 2006/112/EK irányelv — 66. cikk — Adóztatandó tényállás és az adófizetési kötelezettség keletkezése — A szolgáltatás teljesítése megtörténtének időpontja — Építési és szerelési munkák — A munkáknak a szolgáltatási szerződésben előírt átvétele időpontjának figyelembevétele)

1.7.2019   
            
            
               HU
            
            
               Az Európai Unió Hivatalos Lapja
            
            
               C 220/7
            
         
      A Bíróság (hetedik tanács) 2019. május 2-i ítélete (a Naczelny Sąd Administracyjny [Lengyelország] előzetes döntéshozatal iránti kérelme) — Budimex S. A. kontra Minister Finansów
      (C-224/18. sz. ügy) (1)
      
      (Előzetes döntéshozatal - A hozzáadottérték-adó (héa) közös rendszere - 2006/112/EK irányelv - 66. cikk - Adóztatandó tényállás és az adófizetési kötelezettség keletkezése - A szolgáltatás teljesítése megtörténtének időpontja - Építési és szerelési munkák - A munkáknak a szolgáltatási szerződésben előírt átvétele időpontjának figyelembevétele)
      (2019/C 220/09)
      Az eljárás nyelve: lengyel
      
         A kérdést előterjesztő bíróság
      
      Naczelny Sąd Administracyjny
      
         Az alapeljárás felei
      
      
         Felperes: Budimex S. A.
      
         Alperes: Minister Finansów
      
         Rendelkező rész
      
      A 2010. július 13-i 2010/45/EU tanácsi irányelvvel módosított, a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 66. cikke első bekezdésének c) pontját úgy kell értelmezni, hogy azzal a nyújtott szolgáltatásokra vonatkozó számla kibocsátásának elmulasztása vagy késedelmes kibocsátása esetén nem ellentétes az, hogy e szolgáltatás alakszerű átvétele minősül azon időpontnak, amikor az említett szolgáltatás teljesítése megtörténik, miközben — mint az alapügyben is — a tagállam azt írja elő, hogy az adófizetési kötelezettség azon határidő elteltekor keletkezik, amelynek számítása attól a naptól kezdődik, amelyen a szolgáltatás teljesítése megtörtént, mivel — egyfelől — az átvétel alakszerűségét a felek a szerződésbe foglalták, amely szerződés köti őket azon szerződéses kikötések értelmében, amelyek a szolgáltatásnyújtás területén fennálló gazdasági és kereskedelmi valóságot tükrözik, illetve — másfelől — ezen alakszerűség a szolgáltatásnyújtás tényleges teljesítésének felel meg, és véglegesen rögzíti a fizetendő ellenérték összegét, aminek vizsgálata a kérdést előterjesztő bíróság feladata.
      
         (1)  HL C 231., 2018.7.2